Číslo spisu: NBS1-000-069-941

Číslo záznamu: 100-000-340-854

Dátum: 07.04.2022

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) dostal dňa 06.04.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií potrebných na vypracovanie ponuky a preukázanie splnenia podmienok účasti v nadlimitnej zákazke s názvom **„****Poskytovanie upratovacích a čistiacich služieb pre expozitúry Národnej banky Slovenska“** zverejnenej v Úradnom vestníku EÚ dňa 04.04.2022 pod číslom 2022/S 066-174661 a vo Vestníku verejného obstarávania č. 85/2022 pod číslom 18664 - MSS zo dňa 05.04.2022 (ďalej len „žiadosť o vysvetlenie“).

Po podrobnom oboznámení sa so žiadosťami o vysvetlenie verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 2:**

V zmysle bodu 36.4 uchádzač môže predbežne nahradiť doklady určené verejným obstarávateľom na preukázanie podmienok účasti len čestným vyhlásením a potom na vyzvanie doplnil potrebné doklady? Pochopil som to správne.

**Odpoveď:**

Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 alebo čestným vyhlásením podľa § 114 zákona o verejnom obstarávaní, avšak iba pri podlimitných zákazkách bez využitia elektronického trhoviska.

Pri nadlimitných zákazkách hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom požadované v oznámení o vyhlásení verejného obstarávania a v bode 34 a 35 súťažných podkladov predložením jednotného európskeho dokumentu.

Vzhľadom na skutočnosť, že ide o nadlimitnú zákazku nie je možné predbežne nahradiť doklady na preukázanie splnenia podmienok účasti určené verejným obstarávateľom čestným vyhlásením.

Verejný obstarávateľ, na základe vyššie uvedených informácií, mení bod 36.4 súťažných podkladov nasledovne:

“Uchádzač môže predbežne nahradiť doklady určené verejným obstarávateľom na preukázanie splnenia podmienok účasti požadované v oznámení o vyhlásení verejného obstarávania a v bode 34 a 35 týchto súťažných podkladov jednotným európskym dokumentom podľa § 39 zákona o verejnom obstarávaní.“

Verejný obstarávateľ, na základe vyššie uvedených informácií, mení bod 36.9 súťažných podkladov nasledovne

„Ak uchádzač použije jednotný európsky dokument verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených jednotným európskym dokumentom. Uchádzač doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu“

**Otázka č. 3:**

Spoločnosť s ktorou hodlám podať Ponuku nespĺňa minimálnu požadovanú úroveň určenú v bode 35.1.1. Podmienku spĺňajú ale sesterské spoločnosti, v ktorých som taktiež konateľom a zároveň spolumajiteľom. Spĺňajú taktiež všetky podmienky účasti. Mám aj za nich podať čestné vyhlásenie? Musím medzi týmito spoločnosťami v zmysle bodu 35.2 na splnenie technickej spôsobilosti predložiť písomnou zmluvou, hoci som vo všetkých troch spoločnostiach konateľom?

**Odpoveď:**

Uchádzač, ktorého tvorí skupina dodávateľov, preukazuje splnenie podmienok účasti, ktoré sa týkajú technickej alebo odbornej spôsobilosti za všetkých členov skupiny spoločne.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade uchádzača, ktorý sa verejného obstarávania zúčastňuje samostatne, ale využíva kapacity iných osôb na preukázanie splnenia podmienok týkajúcich sa technickej alebo odbornej spôsobilosti, tento uchádzač musí postupovať v zmysle bodu 35.2 súťažných podkladov a v súlade s § 34 ods. 3 zákona o verejnom obstarávaní bez ohľadu na ich právny vzťah.

Uchádzač musí verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa predchádzajúcej vety preukazuje záujemca písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.

V prípade uchádzača, ktorý sa verejného obstarávania zúčastňuje samostatne a predkladá jednotný európsky dokument, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.

Súťažné podklady aktualizované o zmenu podľa tohto vysvetlenia verejný obstarávateľ zverejní

v systéme JOSEPHINE/Dokumenty na stránke: https://josephine.proebiz.com/sk/tender/19564/summary

Ing. Albín Kotian

výkonný riaditeľ, úsek finančného riadenia a informačných technológií, dočasne poverený riadením úseku hospodárskych služieb a bezpečnosti